44 
TABULARUM 
Constat superficiem articularem condyli externi a. latiorem mansisse, quam 
condyli interni b. Condylus hic internus subluxatione etiam e suo situ ad su- 
perficiem articularem internam tibiae fuerat remotus ; margines articulationis 
etiam ab hac parte valde sunt excreti, et pro majori parte revoluti. 
Figura 3. 
In anteriore superficie partis superioris tibiae et fibulae non tantum apparet 
situs oblique extrorsum corporis tibiae , sed etiam constat fibulae corpus 
complanatum , partim pone tibiam , circa mediam partem longitudinis cruris 
descendere ; superficies articulares tibiae etiam non servarunt situm naturalem 
horizontalem , sed pone elevatum marginem anteriorem oblique retrorsum 
descendunt. 
Figura 4. 
In hac figura easdem partes , eodemque in situ , sed a posteriore exhibente , 
omnino constat superficies articulares tibiae maxime degeneratas esse ; non tantum 
enim utraque superficies planum retrorsum valde inclinatum offert, sed praeterea 
externa, licet satis ampla, in duas quasi partes linea a. parum prominente, est 
divisa, dum posteriori, solito magis excavatae parti, tantum inpositus fuisse 
videtur condylus ossis femoris , qua ex causa substantia hujus partis magis 
compacta , polita , quasi eburnea apparet. Margo anterior et exterior b. hujus 
superficiei articularis etiam cernitur excretus , et revolutus. Superficies articularis 
pro condylo interno femoris, in duas etiam partes c. et d. divisa, pro minori 
adhuc parte articulationi inserviisse videtur , quum tota ipsius anterior pars c , 
quae situm naturalem magis servavit , admodum inaequabilis , abunde probat 
lamellam articularem cartilagineam hic jam dudum fuisse consumtam; subluxatio 
itaque hic obtinuit. Caput fibulae ab hac posteriore parte etiam ampliatum 
cernitur. 
Figura 5. 
Patella a posteriore delineata eandem degenerationem in superficie articulari 
exhibet. Ut in femore superficies articularis in condylo interno pro hoc osse 
fere est deleta , sic etiam haec pars a. maxime lamella ossea praeternaturali 
est obducta; dum limbus b. superficiei externae etiam lamellam complanatam 
refert. 
Conf. Supel. Anat. Brugmansianae n°. dcvi ad dcix. vol. iii. pag. 253 , 
CON- 
